Γεγονότα Σεπτεμβρίου 2021

Γεγονότα το 2021 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2021, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσεις Σύρραξη στο Αφγανιστάν Οι Ταλιμπάν αναφέρουν ότι περικύκλωσαν το Παντζσίρ, που είναι το τελευταίο προπύργιο αντίστασης και καλούν τους αντάρτες να "κατεβάσουν τα όπλα". (Reuters)Καταστροφές και δυστυχήματα Τυφώνας Άιντα Ο αριθμός των νεκρών από τον τυφώνα Άιντα φθάνει τους 6 έπειτα από τον θάνατο 6 ηλεκτρολόγων στην Αλαμπάμα ενώ επισκεύαζαν γραμμές του ρεύματος.(CBS News)Νόμος και έγκλημα Αναστέλλονται τα καθήκοντα ενός τηλεπαρουσιαστή στην Ακτή Ελεφαντοστού για 30 ημέρες με απόφαση της Ραδιοτηλεοπτικής Αρχής HACA έπειτα από την πρόσκληση ενός καταδικασμένου για βιασμό στην εκπομπή του της ζώνης υψηλής τηλεθέασης και επειδή με αστείο τρόπο ζήτησε από εκείνον να αναπαραστήσει έναν βιασμό χρησιμοποιώντας μια κούκλα. Σύντομα 46.500 άτομα κατέθεσαν αίτημα για την τιμωρία του παρουσιαστή, ο οποίος επίσης έχει αποκλειστεί από την παρουσίαση των καλλιστείων για τη στέψη της Μις Ακτής Ελεφαντοστού. (CNN) (Africa News) Πανδημία COVID-19 στην Ελλάδα Διαδηλώσεις λαμβάνουν χώρα μπροστά από νοσοκομεία στην Ελλάδα σε ένδειξη διαμαρτυρίας για τον υποχρεωτικό εμβολιασμό για τους υγειονομικούς, που τίθεται σε ισχύ από σήμερα και μπορεί να έχει ως αποτέλεσμα να απολυθούν ως και 10.000 ανεμβολίαστοι εργαζόμενοι στον τομέα της υγείας. (Daily Sabah)Πολιτική και εκλογές Ο πρωθυπουργός της Ρουμανίας Φλορίν Κίτσου απολύει τον υπουργό Δικαιοσύνης Στελιάν Ιόν προξενώντας πολιτική κρίση στους κόλπους της κυβέρνησης συνασπισμού.(Reuters)Υγεία και περιβάλλον Πανδημία COVID-19 Τα κρούσματα COVID-19 στο Ιράν υπερβαίνουν τα 5 εκατομμύρια. (Trend News) Πόλεμος και επιθέσεις Ισραηλινο-παλαιστινιακή σύρραξη Ισραηλινοί στρατιώτες ανοίγουν πυρ εναντίον Παλαιστινίων διαδηλωτών κατά του 14χρονου αποκλεισμού της Λωρίδας της Γάζας, με αποτέλεσμα να σκοτωθεί ένας και να τραυματιστούν άλλοι 15.(Al Jazeera)Καταστροφές και δυστυχήματα Τυφώνας Άιντα Τουλάχιστον 41 άτομα πεθαίνουν από πλημμύρες και καταιγίδες στη Νέα Υόρκη και το Νιου Τζέρσεϊ καθώς τα απομεινάρια της καταιγίδας Άιντα διέρχονται από τις βορειοανατολικές Ηνωμένες Πολιτείες. (BBC) Δώδεκα άτομα πεθαίνουν και άλλα 4.500 αρρωσταίνουν στη Λαϊκή Δημοκρατία του Κονγκό έπειτα από τη διαρροή τοξικού αερίου από αδαμαντωρυχείο στην Ανγκόλα. (BBC)Τέχνες και πολιτισμός Ο μεγάλος Έλληνας μουσικοσυνθέτης και πολιτικός Μίκης Θεοδωράκης πεθαίνει σε ηλικία 96 ετών, στο σπίτι του στην Ακρόπολη. Με απόφαση της κυβέρνησης στην Ελλάδα κηρύσσεται τριήμερο εθνικό πένθος. ((Το Βήμα)) Ο γνωστός και αγαπητός στην ελληνική νεολαία τράπερ MadClip σκοτώνεται σε αυτοκινητιστικό δυστύχημα στη Λεωφόρο Βουλιαγμένης σε ηλικία 34 ετών. Το συγκεκριμένο δυστύχημα ξύπνησε μνήμες από αυτό του λαϊκού τραγουδιστή Παντελή Παντελίδη τον Φεβρουάριο του 2016. ((lifo.gr)Υγεία και περιβάλλον Πανδημία COVID-19 Η κυβέρνηση της Βουλγαρίας ανακοινώνει πανεθνικούς περιορισμούς, κλείνοντας στις 10 μ.μ. εστιατόρια, μπαρ και καζίνο, μειώνοντας τη χωρητικότητα στα γυμναστήρια, θέατρα και κινηματογράφους, σε 30% με 50%, και απαγορεύοντας όλες τις μαζικές συγκεντρώσεις για το διάστημα από τις 7 Σεπτεμβρίου έως τις 30 Οκτωβρίου λόγω της αύξησης των κρουσμάτων COVID-19 και του μικρού αριθμού των εμβολιασμένων. (See News) Ένοπλες συγκρούσεις και επιθέσεις Σύρραξη στο Αφγανιστάν Οι Ταλιμπάν δηλώνουν ότι ελέγχουν τώρα την κοιλάδα Παντζσίρ, και επομένως όλο το Αφγανιστάν. Ο ηγέτης της αντίστασης ο ηγέτης Αμρουλάχ Σάλεχ αρνείται να φύγει από τη χώρα και αναφέρει ότι η αντίσταση, με επικεφαλής τον Αχμάντ Μασούντ, συνεχίζεται. (Reuters) Έξι άτομα τραυματίζονται, από τα οποία τα τρία σοβαρά, σε μαζικές επιθέσεις με μαχαίρι στο σούπερ μάρκετ LynnMall στην πόλη Όκλαντ της Νέας Ζηλανδίας. Ο δράστης, ένας άνδρας που βρισκόταν υπό παρακολούθηση από το 2016 επειδή ακολουθούσε το ΙΚΙΛ στο διαδίκτυο, πυροβολείται και σκοτώνεται από την αστυνομία. (BBC) (RNZ) Οι αντίπαλες ένοπλες ομάδες στη Λιβύη συγκρούονται στην Τρίπολη, στη χειρότερη αντιπαράθεση από την κατάπαυση του πυρός το 2020 μεταξύ των δυνάμεων που πρόσκεινται στην Κυβέρνηση Εθνικής Συμφωνίας και του Εθνικού Στρατού της Λιβύης. (Reuters)Διεθνείς σχέσεις Εξωτερικές σχέσεις της Ευρωπαϊκής Ένωσης Η Ευρωπαϊκή Ένωση δηλώνει ότι προς το παρόν δεν θα αναγνωρίσει κυβέρνηση των Ταλιμπάν στο Αφγανιστάν και ότι η κυβέρνηση θα "υποβληθεί σε προϋποθέσεις". Ωστόσο, η ΕΕ δηλώνει επίσης ότι θα συνεχίσει να συμμετέχει στην ομάδα σε διπλωματικές συνομιλίες. (Reuters)Νόμος και έγκλημα Ο πρόεδρος του Βανουάτου, Τάλις Ομπέντ Μόουζες, απονέμει χάρη στους πρώην πρωθυπουργούς Σαρλό Σαλουάι, Τζο Νάτουμαν και Σερζ Βοχόρ, που όλοι καταδικάστηκαν για πολιτικά και οικονομικά εγκλήματα, συμπεριλαμβανομένης της δωροδοκίας και της διαφθοράς. (RNZ)Πολιτική και εκλογές Ο πρωθυπουργός της Ιαπωνίας Γιοσιχίντε Σούγκα ανακοινώνει ότι δεν θα επιδιώξει την επανεκλογή του έπειτα από έναν χρόνο στην εξουσία. Ο Σούγκα είχε αντικαταστήσει τον πρώην πρωθυπουργό Σίνζο Άμπε που παραιτήθηκε για λόγους υγείας τον Σεπτέμβριο του 2020. (CNN) Πόλεμος και επιθέσεις Σύρραξη στο Αφγανιστάν (1978-σήμερα) Ο αρχηγός του Εθνικού Μετώπου Αντίστασης του Αφγανιστάν, Αχμάντ Μασούντ, ανακοινώνει ότι η αντίσταση εναντίον των Ταλιμπάν θα συνεχιστεί παρά τις αναφορές ότι η Κοιλάδα Παντζσίρ βρίσκεται από χθες στον έλεγχο των Ταλιμπάν. Χθες, ο σύμμαχός του Αμρουλάχ Σαλέχ αρνήθηκε ότι εγκατέλειψε τη χώρα και επίσης δεσμεύτηκε ότι θα συνεχίσει να αντιστέκεται. (Deutsche Welle)Καταστροφές και δυστυχήματα Ένα βαρέος τύπου ημιρυμουλκούμενο συγκρούεται με ένα τετράτροχο τρακτέρ στο τμήμα Σουανζινλίν της πόλης Ντασιτσάν στην κομητεία Μπολί της Κίνας, προκαλώντας 15 νεκρούς και έναν τραυματισμό. (Thepaper) Δύο δύτες που εξερευνούσαν τα συντρίμμια του HMS Scylla (F71), που βυθίστηκε το 2004, θεωρούνται νεκροί αφού δεν επανεμφανίστηκαν. Ωστόσο, οι προσπάθειες διάσωσης συνεχίστηκαν στα ανοικτά των ακτών Whitsand Bay, στην Κορνουάλη του Ηνωμένου Βασιλείου. (BBC)Υγεία και περιβάλλον Πανδημία COVID-19 Η Αυστραλία αναφέρει ρεκόρ 1.756 νέων κρουσμάτων COVID-19 τις τελευταίες 24 ώρες, συμπεριλαμβανομένων ρεκόρ 1.533 περιπτώσεων στη Νέα Νότια Ουαλία και 32 περιστατικών στην Επικράτεια Αυστραλιανής Πρωτεύουσας. (The Guardian) Η Νέα Ζηλανδία αναφέρει τον πρώτο θάνατο από τη μετάλλαξη Δέλτα του και τον πρώτο θάνατο που σχετίζεται με την COVID-19 συνολικά από τον Φεβρουάριο σε μια γυναίκα στα 90 της που πέθανε και έπασχε από υποκείμενα νοσήματα. ( New Zealand Herald ')Αθλητισμός Θερινοί Παραολυμπιακοί Αγώνες 2020 H Ιταλίδα Άμπρα Σαμπατίνι πετυχαίνει νέα παγκόσμια επίδοση στους Παραολυμπιακούς Αγώνες του Τόκιο στα 100 μέτρα T63 με χρόνο 14.11. (ANSA) Πόλεμος και επιθέσεις Πραξικόπημα στη Γουινέα το 2021 Πυροβολισμοί ακούγονται από το Κόνακρι της Γουινέας, καθώς στρατιώτες αποκλείουν την κεντρική γέφυρα που στεγάζει το Προεδρικό Μέγαρο. Ο πρόεδρος Αλφά Κοντέ συλλαμβάνεται από ειδικές δυνάμεις, ενώ αναφορές κάνουν λόγο για 3 νεκρούς στρατιώτες. (BBC) (Reuters) (Europa Press) Ο στρατός καταλαμβάνει το κτήριο της κρατικής τηλεόρασης και ανακοινώνουν ζωντανά ότι διαλύθηκε η κυβέρνηση και ότι τα σύνορα έκλεισαν. (ABC News) Σε αντίθεση με τους ισχυρισμούς των επίδοξων πραξικοπηματιών, το υπουργείο Άμυνας της Γουινέας ισχυρίζεται ότι μέλη της προεδρικής φρουράς εξουδετέρωσαν το πραξικόπημα. (BBC)Καταστροφές και δυστυχήματα Σε 50 ανέρχεται ο αριθμός των νεκρών από τον τυφώνα Άιντα στις βορειανατολικές Ηνωμένες Πολιτείες. (CNBC)Υγεία και περιβάλλον Πανδημία COVID-19 Τα κρούσματα COVID-19 στη Ρωσία υπερβαίνουν τα 7 εκατομμύρια. Η χώρα γίνεται έτσι η τέταρτη που καταγράφει αυτόν τον αριθμό περιστατικών μετά τις ΗΠΑ, την Ινδία και τη Βραζιλία. (Kyiv Post)Πολιτική και εκλογές Προεδρικές εκλογές στο Σάο Τομέ και Πρίνσιπε 2021 Ο Κάρλος Βίλα Νόβα, από την Ανεξάρτητη Δημοκρατική Δράση, κερδίζει τον δεύτερο γύρο των προεδρικών εκλογών στο Σάο Τομέ και Πρίνσιπε. (Reuters)Αθλητισμός Θερινοί Παραολυμπιακοί Αγώνες 2020 Η τελετή λήξης των Θερινών Παραολυμπιακών Αγώνων διεξάγεται στο Τόκιο. Η Κίνα είναι στην πρώτη θέση στον πίνακα των μεταλλίων με συνολικά 207, από τα οποία τα 96 χρυσά. (CNN) Στη διάρκεια της τελετής, οι αθλητές του Αφγανιστάν Ζακία Χουνταντί και Χοσαΐν Ρασουλί μεταφέρουν την τρίχρωμη σημαία του Αφγανιστάν, καθώς έχασαν τους αγώνες μετά την αποχώρηση των Αμερικανών από το Αφγανιστάν. (The Washington Post) Πόλεμος και επιθέσεις Σύρραξη στο Αφγανιστάν Οι Ταλιμπάν επαναλαμβάνουν τον ισχυρισμό ότι κατέλαβαν ολόκληρη την επαρχία Παντζίρ, δημοσιεύοντας πλάνα που δείχνουν μαχητές Ταλιμπάν μπροστά από την έδρα του κυβερνήτη στο Μπαζαράκ, την πρωτεύουσα της επαρχίας. Το Εθνικό Μέτωπο Αντίστασης του Αφγανιστάν συνεχίζει να αρνείται τους ισχυρισμούς των Ταλιμπάν. (Reuters) Το Εθνικό Μέτωπο Αντίστασης του Αφγανιστάν στην Παντζίρ ισχυρίζονται ότι βομβαρδίστηκαν από την Πολεμική Αεροπορία του Πακιστάν, κατηγορώντας το Ισλαμαμπάντ ότι υποστηρίζει ανοικτά τους Ταλιμπάν. (' 'The Hindustan Times' ") Πόλεμος στο Τιγκράι Εγκλήματα πολέμου στον πόλεμο του Τιγκράι Σε μια μόνο μέρα 11 ακόμη νεκροί Τιγκράι ξεβράστηκαν κατά μήκος του ποταμού Σετίτ που πιθανότατα προέρχονται από τη Χουμέρα. Σύμφωνα με πρόσφυγες από τη Χουμέρα, οι μαχητές της Αμχάρα έχουν συγκεντρώσει χιλιάδες Τιγκράι και τους έχουν περιορίσει με τη βία σε αυτοσχέδια στρατόπεδα μαζικής κράτησης. Μέσα σε αυτά τα στρατόπεδα κράτησης, οι άνθρωποι ήταν στριμωγμένοι στο πάτωμα χωρίς δωμάτια ή χωρίσματα για να εξασφαλίσουν ιδιωτικότητα. Επίσης, δεν τους δόθηκε φαγητό και μερικές φορές είχαν πρόσβαση σε τουαλέτα. Το CNN εντόπισε 7 από τα στρατόπεδα κράτησης, τα οποία λέγεται ότι στεγάζουν Τιγκράι και άλλα 2 έξω από τη Χουμέρα.(CNN) Πραξικόπημα στη Γουινέα το 2021 Η στρατιωτική χούντα με επικεφαλής τον [Συνταγματάρχη]] Μαμαντί Ντουμπουγιά ανακοινώνει επ' αόριστο νυχτερινή απαγόρευση κυκλοφορίας και λέει ότι οι κυβερνήτες της Γουινέας θα αντικατασταθούν από περιφερειακούς διοικητές του στρατού. Η χούντα αρνείται επίσης να εκδώσει χρονοδιάγραμμα για την αποδέσμευση του προέδρου Αλφά Κοντέ, λέγοντας ότι ο πρώην ηγέτης είχε ακόμα «πρόσβαση στην ιατρική περίθαλψη και τους γιατρούς του». (AP) Ο Ντουμπουγιά ανακοινώνει τον σχηματισμό νέας κυβέρνησης σύντομα και λέει ότι δεν θα υπάρξει «κυνήγι μαγισσών» για υπουργούς ή πρώην υπουργούς της κυβέρνησης του Κοντέ. Ωστόσο, δεν υπάρχουν ακόμη νέα για το πού βρίσκεται ο πρώην πρόεδρος Κοντέ. (BBC) Η αστυνομία στην Αλγερία συλλαμβάνει 27 μέλη της αυτονομιστικής ομάδας MAK για την οποία ευθύνεται για δύο πρόσφατες επιθέσεις σε βόρειες πόλεις. Η ομάδα είναι γνωστή για την αναζήτηση ανεξαρτησίας για τη βερβερόφωνη περιοχή της Καβυλίας. Η Αλγερία ανέφερε την υποστήριξη του Μαρόκου στην ομάδα ως αιτία για να διακόψει τους διπλωματικούς της δεσμούς την περασμένη εβδομάδα. (Reuters) Επιχειρήσεις και οικονομία Το Ελ Σαλβαδόρ γίνεται η πρώτη χώρα στον κόσμο που υιοθετεί το κρυπτονόμισμα Bitcoin ως μέσο για τις νόμιμες συναλλαγές καθώς και ως εθνικό νόμισμα καθώς τίθεται σε εφαρμογή ο νόμος για το Bitcoin. Ωστόσο, ένας μικρός αλλά αυξανόμενος αριθμός ανθρώπων που αντιτίθενται στον νέο νόμο διαμαρτυρήθηκαν εναντίον του στην πρωτεύουσα Σαν Σαλβαδόρ.(Al Jazeera English) (The Wall Street Journal)Καταστροφές και δυστυχήματα Σεισμός μεγέθους 7 Ρίχτερ σημειώνεται λίγο έξω από την πόλη Ακαπούλκο στην πολιτεία Γκερέρο στο Μεξικό, σκοτώνοντας τουλάχιστον ένα άτομο και αφήνοντας περισσότερα από 1,6 εκατομμύρια χωρίς ηλεκτρικό ρεύμα. (Reuters) (The Guardian)Υγεία και περιβάλλον Πανδημία COVID-19 Ο αριθμός των θανάτων από την πανδημία COVID-19 στην Αφρική ξεπερνά τις 200.000. (Radio France Internationale)Νόμος και έγκλημα Σε ομόφωνη ψηφοφορία, το Μεξικάνικο Ανώτατο Δικαστήριο του Έθνους κρίνει ότι η ποινικοποίηση της έκτρωσης είναι αντισυνταγματική, δημιουργώντας ένα προηγούμενο για τη νομιμοποίηση των αμβλώσεων. (The New York Times)Πολιτική και εκλογές Οι Ταλιμπάν διορίζουν τον Μοχάμαντ Χασάν Αχούντ ως ηγέτη του Αφγανιστάν και τον Αμπντούλ Γκανί Μπαραντάρ ως αναπληρωτή ηγέτη της χώρας. Ο Αχούντ ήταν συνεργάτης του αποβιώσαντος Μουλά Ομάρ. (Reuters) (Al Jazeera) Πόλεμος και επιθέσεις Εμφύλιος Πόλεμος της Υεμένης Εξήντα μαχητές Χούτι μαχητές και 18 φιλοκυβερνητικοί στρατιώτες σκοτώνονται κατά τη διάρκεια μιας 48ωρης μάχης για τον έλεγχο της Μαρίμπ. (Arab News) Ο πρώην πρόεδρος του Αφγανιστάν Ασράφ Γκανί ζητά συγγνώμη από τον αφγανικό λαό και επαναλαμβάνει ότι έφυγε από τη χώρα προκειμένου να αποφύγει τις «αιματηρές συγκρούσεις στο δρόμο» για τον έλεγχο της Καμπούλ και επίσης αρνείται κατηγορηματικά ότι έκλεψε χρήματα από το ταμείο της χώρας. (Al Jazeera)Καταστροφές και δυστυχήματα Από φωτιά σε φυλακή στο Τανγκεράνγκ στην Μπάντεν της Ινδονησίας, σκοτώνονται 46 κρατούμενοι και τραυματίζονται άλλοι 75. (AFP μέσω RTL) Επτά άνθρωποι σκοτώνονται και τουλάχιστον 15 τραυματίζονται από έκρηξη αερίου σε ένα διαμέρισμα στη Νογκίνσκ της περιφέρειας της Μόσχας, στη Ρωσία. (Ruptly) (TASS) Στο Τέτοβο από πυρκαγιά σε νοσοκομείο που εξυπηρετούσε ασθενείς με COVID-19 στη Βόρεια Μακεδονία πεθαίνουν τουλάχιστον 14 άτομα. (BBC)Διεθνείς σχέσεις Πραξικόπημα στη Γουινέα το 2021 Η Οικονομική Κοινότητα των Κρατών της Δυτικής Αφρικής αναστέλλει τη συμμετοχή της Γουινέας στο μπλοκ μέχρι νεοτέρας, ως απάντηση στο πραξικόπημα στη χώρα. (AFP μέσω The Guardian) Πόλεμος και επιθέσεις Πόλεμος στο Τιγκράι Οι Αμυντικές Δυνάμεις του Τιγκράι επιβεβαιώνουν την αποχώρησή τους από την Περιοχή Αφάρ και αναφέρουν ότι παρατάσσουν ξανά στρατιώτες προς τη γειτονική περιοχή Αμχάρα. (Reuters)Πολιτική και εκλογές Μαροκινές γενικές εκλογές 2021 Τα πρώτα αποτελέσματα των εκλογών στο Μαρόκο δείχνουν ότι ο Εθνικός Συναγερμός των Ανεξαρτήτων με αρχηγό τον Αζίζ Αχανούς κερδίζει την πλειοψηφία στη Βουλή των Αντιπροσώπων, επικρατώντας του κυβερνώντος Κόμματος Δικαιοσύνης και Ανάπτυξης του πρωθυπουργού Σααντεντίν Ελ Οτμανί. (The Guardian) Πόλεμος και επιθέσεις Αφγανιστάν: Σε πλάνα βίντεο που δημοσιοποιούν οι The New York Times φαίνεται ότι ένα χτύπημα με drone που έγινε από Αμερικανούς στις 29 Αυγούστου είχε στόχο έναν εργαζόμενο σε υπηρεσία αρωγής αντί για τους τζιχαντιστές του Ισλαμικού Κράτους- Επαρχία Χορασάν (ISIS-K). Η έκθεση επίσης επιβεβαιώνει ότι 10 Αφγανοί σκοτώθηκαν στο πλήγμα με το drone, συμπεριλαμβανομένων επτά παιδιών. (Business Insider) Σύμφωνα με τον Ύπατο Αρμοστή των Ηνωμένων Εθνών για τα Ανθρώπινα Δικαιώματα οι Ταλιμπάν απάντησαν με χρήση βίας στις ειρηνικές διαδηλώσεις και πορείες, με τις αρχές να χρησιμοποιούν αληθινά πυρά, ραβδιά και μαστίγια, ξυλοκοπώντας τους διαδηλωτές, με αποτέλεσμα το θάνατο 4 πολιτών. (Reuters) πραξικόπημα στη Γουινέα το 2021 Η Αφρικανική Ένωση αναστέλλει το στάτους μέλους για τη Γουινέα σε απάντηση στο πρόσφατο στρατιωτικό πραξικόπημα. (Africa News)Καταστροφές και δυστυχήματα Από κατολίσθηση που συμβαίνει στην Τλαλνεπάντλα στην πολιτεία του Μεξικό έπειτα από σεισμό που συνέβη τρεις ημέρες πριν, σκοτώνονται 2 άτομα και αγνοούνται άλλα 10. (El Pais) Δύο άτομα σκοτώνονται και άλλα εννέα τραυματίζονται έπειτα από μια ισχυρή δίνη που πλήττει την Παντελερία της Σικελίας στην Ιταλία. (BBC) Στη διάρκεια προσπάθειας να θέσει υπό έλεγχο μια δασική πυρκαγιά στη Μάλαγα της Ισπανίας πεθαίνει ένας 44χρονος πυροσβέστης. (ITV News) (El Pais)Υγεία και περιβάλλον Πανδημία COVID-19 Η Δανία γίνεται η πρώτη χώρα στην Ευρωπαϊκή Ένωση που αίρει όλους τους περιορισμούς σχετικούς με την COVID-19, με το ποσοστό εμβολιασμών να υπερβαίνει το 80%. (The Guardian) (AP) Έπειτα από την αύξηση στα κρούσματα της COVID-19 κατά τις πρόσφατες εβδομάδες, το Τόγκο κλείνει όλους τους τόπους λατρείας και απαγορεύει όλες τις πολιτιστικές, αθλητικές και πολιτικές εκδηλώσεις. (AFP μέσω Barron's)Πολιτική και εκλογές Σχηματίζεται μια νέα κυβέρνηση στον Λίβανο, με πρωθυπουργό για 3η φορά τον Νατζίμπ Μικάτι. (CNN) Ο υπουργός Υγείας της Βόρειας Μακεδονίας Βένκο Φιλίπτσε παραιτείται για λόγους δεοντολογίας, μετά την πολύνεκρη πυρκαγιά σε νοσοκομείο στο Τέτοβο. (Anadolu Agency) Πόλεμος και επιθέσεις Σε ανταλλαγή πυρών μεταξύ της πολιτοφυλακής και των δυνάμεων ασφαλείας της Μιανμάρ σκοτώνονται 20 άτομα. Οι συγκρούσεις ξέσπασαν έπειτα από το κάλεσμα των πολιτοφυλάκων σε αντίσταση κατά του στρατιωτικού καθεστώτος.(Al Jazeera)Θρησκεία Εγκαθίσταται από τη Σύνοδο της Σιέρα Ειρηνικού της Ευαγγελικής Λουθηρανικής Εκκλησίας της Αμερικής (ELCA) ο αιδεσιμότατος Δρ. Μέγκαν Ρόρερ ως επίσκοπος. Είναι το πρώτο ανοικτά διαφυλικό άτομο και non-binary που γίνεται επίσκοπος σε οποιαδήποτε χριστιανική ομάδα. (The Advocate) (NPR)Υγεία και περιβάλλον Πανδημία COVID-19 Τα νέα κρούσματα COVID-19 του 24ωρου στις Φιλιππίνες είναι 26.303, με τον συνολικό αριθμό των επιβεβαιωμένων κρουσμάτων να ανέρχεται στα 2,206 εκατομμύρια. (ABS-CBN News)Αθλητισμός Στο Αμερικανικό Όπεν η 18χρονη Αμερικανίδα τενίστρια Έμα Ραντουκάνου κερδίζει στον τελικό του απλού γυναικών την Καναδή Λέιλα Φερνάντες με 6–4, 6–3, κατακτώντας τον πρώτο της τίτλο Γκραν Σλαμ.(CNA) Αρχειοθετήθηκε 2021-09-11 στο Wayback Machine. Καταστροφές και δυστυχήματα Τέσσερις επιβάτες σκοτώνονται όταν ένα Let L-410 Turbolet που μεταφέρει 14 επιβάτες και δύο μέλη του πληρώματος εκτελεί αναγκαστική προσγείωση στη νοτιοανατολική Σιβηρία στη Ρωσία. Το αεροσκάφος πετούσε από το Ιρκούτσκ προς την Καζαχίνσκογιε. (Reuters)Υγεία και περιβάλλον Πανδημία COVID-19 Τα σχολεία ανοίγουν ξανά στο Μπανγκλαντές έπειτα από 18 μήνες κλεισίματος λόγω της πανδημίας. (VOA)Πολιτική και εκλογές Βουλευτικές εκλογές στην Αργεντινή 2021 Οι Αργεντινοί κατευθύνονται στις κάλπες για τις προκριματικές εκλογές, με τη σημερινή κεντροαριστερή κυβέρνηση να υφίσταται απώλειες. Οι γενικές εκλογές θα διεξαχθούν στις 14 Νοεμβρίου, όπου θα διεκδικηθούν 127 έδρες της Βουλής των Αντιπροσώπων και 24 έδρες της Γερουσίας. Τα δεξιά πολιτικά κόμματα αναμένεται να κερδίσουν τις περισσότερες έδρες. (Reuters)Αθλητισμός Στο Αμερικανικό Όπεν ο Ρώσος τενίστας Ντανίλ Μεντβέντεφ κερδίζει στον τελικό του απλού ανδρών τον Σέρβο Νόβακ Τζόκοβιτς με 6–4, 6–4, 6–4, κατακτώντας τον πρώτο του τίτλο Γκραν Σλαμ. (AFP μέσω France 24) Υγεία και περιβάλλον Πανδημία COVID-19 Το ελληνικό υπουργείο Υγείας εγκρίνει τη χορήγηση τρίτης (επιπλέον) δόσης του εμβολίου COVID-19 για άτομα άνω των 60 ετών και άτομα με εξασθενημένο ανοσοποιητικό σύστημα. (Ekathimerini) Η Ελλάδα αρχίζει να εφαρμόζει τα υποχρεωτικά εβδομαδιαία τεστ για COVID-19 για μη εμβολιασμένα άτομα. Οι μη εμβολιασμένοι δημόσιοι και οι ιδιωτικοί υπάλληλοι καλούνται να πληρώσουν για τα τεστ, ενώ στους μη εμβολιασμένους φοιτητές θα δοθούν κιτ με τεστ που διανέμονται με έξοδα της κυβέρνησης. (Euronews) Οι ΗΠΑ ξεπερνούν τα 41 εκατομμύρια κρούσματα COVID-19. (WFTV) Η Σιέρα Λεόνε τερματίζει την πανεθνική απαγόρευση κυκλοφορίας από τις 11:00 μ.μ. έως τις 5:00 π.μ. που ίσχυε από τον Ιούλιο, λόγω της μείωσης του αριθμού των κρουσμάτων COVID-19. (Switsalone)Διεθνείς σχέσεις Η Βόρεια Κορέα επιβεβαιώνει ότι έχει δοκιμάσει ένα νέο μεγάλου βεληνεκούς πύραυλο Κρουζ ικανό να μεταφέρει πυρηνική κεφαλή. Οι πύραυλοι είναι ένα "στρατηγικό όπλο μεγάλης σημασίας", σύμφωνα με τα κρατικά μέσα ενημέρωσης. (BBC)Πολιτική και εκλογές Τερματίζεται έπειτα από 18 μήνες η πολιτική κρίση στη Μαλαισία με την υπογραφή συμφωνίας εμπιστοσύνης ανάμεσα στον πρωθυπουργό Ισμαήλ Σαμπρί Γιαακόμπ και τον αρχηγό της αντιπολίτευσης Ανουάρ Ιμπραήμ του συνασπισμού της κύριας αντιπολίτευσης Πακατάν Χαραπάν. Η κρίση οδήγησε στην πτώση δύο διαδοχικών κυβερνήσεων. (CNA) Νορβηγικές βουλευτικές εκλογές 2021 Οι Νορβηγοί ψηφοφόροι προσέρχονται κάλπες για να εκλέξουν ένα νέο Κοινοβούλιο . Το αντιπολιτευόμενο Εργατικό Κόμμα με επικεφαλής τον Γιούνας Γκαρ Στέρε κερδίζει τις περισσότερες έδρες και αναμένεται να σχηματίσει μια κυβέρνηση στην οποία κυριαρχεί η Αριστερά. Το Κόμμα του Κέντρου, το [[Ερυθρό Κόμμα (Νορβηγία]|Ερυθρό Κόμμα]], το Σοσιαλιστικό Αριστερό Κόμμα και το Κόμμα των Πρασίνων κέρδισαν επίσης έδρες. Ο πρωθυπουργός Έρνα Σόλμπεργκ παραδέχεται την ήττα. (Reuters) Πόλεμος και επιθέσεις Εμφύλιος πόλεμος στη Σομαλία Σε βομβιστική επίθεση αυτοκτονίας της Αλ Σεμπάμπ σε ένα κατάστημα τσαγιού κοντά σε στρατιωτική βάση στο Μογκαντίσου σκοτώνονται έξι στρατιώτες και τρεις πολίτες και τραυματίζονται άλλοι 11. (Al Jazeera)Καταστροφές και δυστυχήματα Επτά άνθρωποι σκοτώνονται όταν ένα King Air 360 συντρίβεται λίγο μετά την απογείωση στην Πιρακικάμπα της Βραζιλίας. Ανάμεσα στα θύματα είναι ο μέτοχος της εταιρείας ενέργειας της Βραζιλίας Cosan Σέλσο Σιλβέιρα Μέλο Φίλιο και η οικογένειά του. (Nasdaq)Υγεία και περιβάλλον Περισσότερα από 1.400 λευκά δελφίνια του Ατλαντικού σκοτώνονται κατά τη διάρκεια του κυνηγιού στα Νησιά Φερόε στη μεγαλύτερη σφαγή που έγινε ποτέ στην ιστορία του ετήσιου κυνηγιού γνωστού ως "Grindadráp". (The Guardian)Πολιτική και εκλογές Εκλογές κυβερνητών των Ηνωμένων Πολιτειών 2021 Στην Καλιφόρνια ο κυβερνήτης Γκάβιν Νιούσομ επιζεί της εκλογής που διεξάγεται για την ανάκλησή του. Γίνεται έτσι ο δεύτερος κυβερνήτης που επιζεί της ανάκλησης μετά τον πρώην κυβερνήτη του Ουισκόνσιν Σκοττ Γουόκερ στις εκλογές του 2012. (Business Insider) Καταστροφές και δυστυχήματα Τρεις άνθρωποι σκοτώνονται και τουλάχιστον 60 ακόμη τραυματίζονται κατά τη διάρκεια ενός σεισμού μεγέθους 6 Ρίχτερ στην Περιφέρεια Γιοντσουάν στη Σιτσουάν της Κίνας. (CNN)Υγεία και περιβάλλον Πανδημία COVID-19 Η Μογγολία αναφέρει τον πρώτο θάνατο ζώου της από COVID-19. Πρόκειται για δύο κάστορες στο Περιβαλλοντικό Τμήμα της πρωτεύουσας Ουλανμπατόρ τον προηγούμενο μήνα. (Xinhuanet)Διεθνείς σχέσεις Ο Αμερικανός πρόεδρος Τζο Μπάιντεν, ο Βρετανός πρωθυπουργός Μπόρις Τζόνσον και ο Πρωθυπουργός της Αυστραλίας Σκοτ Μόρισον ανακοινώνουν τη σύσταση μιας νέας συμμαχίας ασφαλείας, με το όνομα AUKUS, με στόχο την αντιμετώπιση της αυξανόμενης επιρροής της Κίνας στην περιοχή του Ινδικού και Ειρηνικού. Ανακοινώνουν επίσης, ως μέρος της πρώτης πρωτοβουλίας της συμμαχίας, ότι το Βασιλικό Ναυτικό της Αυστραλίας πρόκειται να αποκτήσει πυρηνικά υποβρύχια. (BBC)Πολιτική και εκλογές Βουλευτικές εκλογές στην Αργεντινή 2021 Ο υπουργός Εσωτερικών και φίλα προσκείμενος στην αντιπρόεδρο Κριστίνα Φερνάντες δε Κίρχνερ, Εδουάρδο δε Πέδρο, υποβάλλει την παραίτησή του μετά την ήττα της κεντροαριστερής κυβέρνησης στις ενδιάμεσες προκριματικές εκλογές της περασμένης Κυριακής. Ο υπουργός Πολιτισμού Τριστάν Μπάουερ, ο υπουργός Περιβάλλοντος Χουάν Καμπαντιέ και ο υπουργός Επιστήμης και Τεχνολογίας Ρομπέρτο Σαλβαρέτσα, όλοι σύμμαχοι της Κίρχνερ, επίσης παραιτούνται. (Reuters) Καταστροφές και δυστυχήματα Εννέα άνθρωποι πεθαίνουν καθώς παρασύρονται από τα κύματα και πνίγονται στη Μεσόγειο Θάλασσα στη Νότια Γαλλία, ενώ κολυμπούσαν σε ασταθή νερά εν μέσω ισχυρών ανέμων. (BBC)Υγεία και περιβάλλον Πανδημία COVID-19 Ο αριθμός των ανθρώπων που έχουν εμβολιαστεί πλήρως κατά της COVID-19 στην Κίνα ξεπερνά το ένα δισεκατομμύριο, ή το 71% του πληθυσμού της. (The New York Times)Πολιτικές και εκλογές Οι αντιπρόσωποι του νησιού Νόρφολκ απειλούν να σχηματίσουν κυβέρνηση εξορίας σε ένδειξη διαμαρτυρίας για την απώλεια της αυτονομίας πριν από πέντε χρόνια. (RNZ) Παραιτείται η υπουργός Εξωτερικών της Ολλανδίας Σίγκριντ Κάαγκ έπειτα από πρόταση μομφής για τους χειρισμούς στην απομάκρυνση πολιτών από την Ολλανδία κατά την Πτώση της Καμπούλ. (NOS)Επιστήμη και τεχνολογία Μια πρόσφατη εργασία στο περιοδικό Nature αναφέρει ότι αν και οι πυρκαγιές στην Αυστραλία παρήγαγαν 700 εκατομμύρια τόνους διοξειδίου του άνθρακα, οδήγησαν επίσης σε τεράστια αύξηση φυτοπλαγκτού μεγαλύτερη από όλη την Αυστραλία που απορρόφησε διοξείδιο του άνθρακα ως μέρος της διαδικασίας φωτοσύνθεσης. Ο καπνός εναποθέτει περίπου τρεις φορές την ποσότητα σιδήρου που βρίσκεται κανονικά στον ωκεανό και είναι ζωτικής σημασίας για την ανάπτυξη του φυτοπλαγκτού. (9 News) (Nature) Πόλεμος και επιθέσεις Πόλεμος του Αφγανιστάν Ο στρατηγός Κένεθ Μακένζι ο νεότερος από το Σώμα Πεζοναυτών των ΗΠΑ αναγνωρίζει ότι μια επίθεση με μη επανδρωμένο αεροσκάφος που πραγματοποιήθηκε από τις τον αμερικανικό στρατό στις 29 Αυγούστου κοντά στο Διεθνές Αεροδρόμιο της Καμπούλ σκότωσε 10 πολίτες αντί για μαχητές του ΙΚΙΛ-Κ. (The New York Times)Υγεία και περιβάλλον Η Γουινέα κηρύσσει το τέλος της επιδημίας από την ασθένεια του ιού του Μάρμπουργκ στη χώρα. (CNN)Διεθνείς σχέσεις Η Λιβύη και η Τυνησία ανοίγουν ξανά τα σύνορά τους, που είχαν κλείσει λόγω της πανδημίας COVID-19. (AFP μέσω France 24)Πολιτική και εκλογές Μία ημέρα μετά την παραίτηση της υπουργού Εξωτερικών, παραιτείται και η υπουργός Άμυνας της Ολλανδίας Ανκ Μπάιλεφελτ, έπειτα από μομφή εναντίον της με αφορμή τον τρόπο που χειρίστηκε την απομάκρυνση των πολιτών μετά την πτώση της Καμπούλ. (NOS) (Radio France Internationale) Υγεία και περιβάλλον Πανδημία COVID-19 Ανακοινώνεται στη Φινλανδία το πρώτο κρούσμα του μεταλλαγμένου στελέχους SARS-CoV-2 Mu, το οποίο εντοπίστηκε για πρώτη φορά στην Κολομβία. (Yle)Επιστήμη και τεχνολογία Η αποστολή του SpaceX Inspiration4 προσγειώνεται στον Ατλαντικό στα ανοικτά των ακτών της Φλόριντα, ολοκληρώνοντας την πρώτη πτήση στο διάστημα από συνολικά μη αστροναύτες. (AFP μέσω Mint)Αθλητισμός Αμερικανικό Πρωτάθλημα Όπεν Πουλ 2021 Στο μπιλιάρδο με εννέα μπάλες (pool) o Κάρλο Μπιάντο από τις Φιλιππίνες επικρατεί του Αλοΐσιους Γιαπ από τη Σινγκαπούρη, με 13–8 στον τελικό και κατακτά το πρωτάθλημα στην Ατλάντικ Σίτι του Νιού Τζέρσεϊ. (ESPN) Πόλεμος και επιθέσεις Μια πρόσφατα αποχαρακτηρισμένη έκθεση των αυστραλιανών μυστικών υπηρεσιών του 1998 αποκαλύπτει ότι η κυβέρνηση είχε πλήρη επίγνωση ότι ο στρατός της Ινδονησίας είχε σφαγιάσει ειρηνικούς διαδηλωτές από το Κίνημα Ελεύθερης Παπούα, η οποία δεν αναγνωρίστηκε ούτε καταδικάστηκε δημόσια από την Αυστραλία εκείνη την εποχή. Σύμφωνα με υποθέσεις του Guardian Australia τα υποστηρικτικά φωτογραφικά στοιχεία ενδέχεται να έχουν καταστραφεί από τις αυστραλιανές αρχές.(The Guardian)Τέχνες και πολιτισμός 73η απονομή των βραβείων Έμμυ Για 73η χρονιά απονέμονται τα ετήσια βραβεία Έμμυ στο Λος Άντζελες, με τη σειρά Ted Lasso να αποσπά 4 βραβεία. Τα πρώτα Έμμυ της καριέρας τους κερδίζουν οι Μπρετ Γκολντστάιν, Τζέισον Σουντέικις και Χάνα Γουόντινγκαμ. (Deadline) (CNBC)Καταστροφές και δυστυχήματα Το ηφαίστειο Cumbre Vieja στη νήσο Λα Πάλμα στα Κανάρια Νησιά (Ισπανία) ενεργοποιείται για πρώτη φορά έπειτα από 50 χρόνια. Απομακρύνονται από τις αρχές οι πρώτοι πολίτες μειωμένης κινητικότητας λίγο πριν την έκρηξη. (Reuters) (elDiario.es)Υγεία και περιβάλλον Πανδημία COVID-19 Στο Λάος η πρωτεύουσα Βιεντιάν μπαίνει σε αυστηρό απαγορευτικό για δύο εβδομάδες καθώς η πόλη ανέφερε ρεκόρ αριθμού κρουσμάτων COVID-19. Απαγορεύονται επίσης τα ταξίδια μεταξύ των πληγεισών επαρχιών και όποιος επιθυμεί να εισέλθει στην πόλη πρέπει να τεθεί σε καραντίνα για 14 ημέρες. (Bangkok Post) Καταστροφές και δυστυχήματα Πάνω από 100 σπίτια στα Κανάρια νησιά έχουν ήδη καταστραφεί από τις ροές λάβας και 5.000 άνθρωποι έχουν απομακρυνθεί. Αρκετοί δήμοι στο νησί έχουν αναστείλει τα μαθήματα. (El Mundo) (Europa Press)Υγεία και περιβάλλον πανδημία COVID-19 Η προεδρία του Μπάιντεν ανακοινώνει ότι οι ταξιδιωτικοί περιορισμοί για την COVID-19 θα αρθούν για ταξιδιώτες από το εξωτερικό που είναι πλήρως εμβολιασμένοι. (The New York Times] Η Pfizer αναφέρει ότι το εμβόλιο COVID-19 των Pfizer – BioNTech είναι κατάλληλο και για παιδιά ηλικίας 5 έως 11 ετών.(CBS News)Νόμος και έγκλημα Έξι άνθρωποι σκοτώνονται και γύρω στους 20 τραυματίζονται σε μαζική επίθεση με πυροβολισμούς στο Κρατικό Πανεπιστήμιο της Περμ στην Περμ της Ρωσίας. Ο ένοπλος, ένας 18χρονος φοιτητής στο πανεπιστήμιο, συνελήφθη. (BBC) Η Πολωνία κατηγορεί τη Ρωσία και τη Λευκορωσία για «ενορχήστρωση κύματος παράνομης μετανάστευσης» αφού τέσσερα άτομα βρέθηκαν νεκρά χθες στα σύνορα Πολωνίας-Λευκορωσίας. (Al Jazeera)Πολιτική και εκλογές Πανδημία COVID-19 Επεισόδια με ξυλοδαρμούς και συλλήψεις σημειώνονται ανάμεσα σε αντιεμβολιαστές και στην αστυνομία στη Μελβούρνη. (The Guardian) Καναδικές ομοσπονδιακές εκλογές 2021 Οι ψηφοφόροι στον Καναδά πηγαίνουν στις κάλπες για να εκλέξουν μέλη της Βουλής των Κοινοτήτων στο 44ο Καναδικό Κοινοβούλιο, με τις δημοσκοπήσεις να προβλέπουν έναν δύσκολο αγώνα για επικράτηση ανάμεσα στο Φιλελεύθερο Κόμμα του Τζάστιν Τριντό και του αντιπολιτευόμενου Συντηρητικού Κόμματος του Έριν Ο' Τουλ. (Financial Times Οι Συντηρητικοί κερδίζουν την αυτοδυναμία για δεύτερες συνεχόμενες εκλογές.(National Post) Το Κοινοβούλιο του Λιβάνου εγκρίνει τη νέα κυβέρνηση με πρωθυπουργό τον Νατζίμπ Μικάτι. (AFP μέσω France 24) Πόλεμος και επιθέσεις Κορεατική σύγκρουση Απευθυνόμενος στη Γενική Συνέλευση των Ηνωμένων Εθνών, ο πρόεδρος της Νότιας Κορέας Μουν Τζε-ιν ζητά τον επίσημο τερματισμό της σύγκρουσης δεκαετιών μεταξύ της Βόρειας και της Νότιας Κορέας. Ο Μουν, ο οποίος προσπαθεί να προσεγγίσει τη Βόρεια Κορέα, αναφέρει ότι μια τέτοια κίνηση θα βοηθήσει στην αντιμετώπιση της αποπυρηνικοποίησης της Βόρειας Κορέας και επεκτείνει την πρόσκληση για επίσημο τερματισμό της σύγκρουσης στις ΗΠΑ και στην Κίνα. (Reuters) Οι στρατιωτικές δυνάμεις του Σουδάν ματαιώνουν μια απόπειρα πραξικοπήματος εναντίον της πολιτικο-στρατιωτικής κυβέρνησης από πιστούς του πρώην προέδρου Ομάρ ελ-Μπεσίρ, το οποίο ξεκίνησε στη διάρκεια της νύχτας. (Reuters)Διεθνείς σχέσεις Η Πρόεδρος της Ευρωπαϊκής Επιτροπής Ούρσουλα φον ντερ Λάιεν σταματά μια συμφωνία ελεύθερου εμπορίου με την Αυστραλία σχετικά με την πρόσφατη ακύρωση της σύμβασης υποβρυχίων με τη Γαλλία, απαιτώντας από την Αυστραλία να απολογηθεί στη Γαλλία προτού συνεχιστεί η συμφωνία. (The Guardian)Νόμος και έγκλημα Το Ευρωπαϊκό Δικαστήριο Ανθρωπίνων Δικαιωμάτων αποφασίζει ότι πράκτορες που ενεργούν για λογαριασμό της ρωσικής κυβέρνησης ήταν υπεύθυνοι για τη θανατηφόρα δηλητηρίαση του Αλεξάντερ Λιτβινένκο το 2006. (BBC) Το Δικαστήριο της Ευρωπαϊκής Ένωσης επιβάλλει ημερήσιο πρόστιμο 500.000 € (2,31 εκατ. zł) στην Πολωνία για την άρνησή της να κλείσει το Ορυχείο άνθρακα στην Τουρόβ, το οποίο κηρύχθηκε παράνομο με προσωρινή διαταγή του δικαστηρίου τον Μάιο. (WIAT-TV) Πόλεμος και επιθέσεις Οι αρχές στη Γερμανία θεωρούν ως κίνητρα τις Θεωρίες συνωμοσίας για την COVID-19 και τον ακροδεξιό εξτρεμισμό αναφορικά με τη δολοφονία ενός ταμία στο Ίνταρ-Ομπερστάιν στο κρατίδιο της Ρηνανίας-Παλατινάτου πριν από τέσσερις ημέρες. Ο 20χρονος δολοφονήθηκε στο κατάστημα όπου εργαζόταν από έναν άντρα που αρνήθηκε να υπακούσει στην προτροπή του υπαλλήλου να φορέσει μάσκα. Ακροδεξιοί εξτρεμιστές επαίνεσαν τη δολοφονία και έκαναν δυσφημιστικά σχόλια εναντίον του θύματος. (BBC) Ένοπλοι ανοίγουν πυρ εναντίον ενός αυτοκινήτου που μεταφέρει τον Σέρχι Σεφίρ, έναν από τους στενούς συνεργάτες του Ουκρανού προέδρου Βολοντίμιρ Ζελένσκι, κοντά στο χωριό Λεσνίκι, τραυματίζοντας τον οδηγό του οχήματος. Η επίθεση αντιμετωπίζεται ως απόπειρα δολοφονίας εναντίον του Σεφίρ. (Al Jazeera)Καταστροφές και δυστυχήματα Σεισμός μεγέθους 5,8 βαθμών της κλίμακας Ρίχτερ πλήττει το Αλπικό Εθνικό Πάρκο της αυστραλιανής πολιτείας Βικτώρια. Δονήσεις γίνονται αισθητές σε μέρος της Νέας Νότιας Ουαλίας, το Έδαφος Αυστραλιανής Πρωτεύουσας, τη Νότια Αυστραλία και την Τασμανία. Υλικές ζημιές καταγράφονται σε ορισμένα κτήρια στη Μελβούρνη και δεν υπάρχουν θύματα. (ABC News Australia) Σε έκθεση της UNICEF αναφέρεται ότι τα περισσότερα παιδιά βρεφικής ηλικίας σε τουλάχιστον 91 χώρες υποφέρουν από υποσιτισμό και έλλειψη ασφάλειας στα τρόφιμα. Σύμφωνα με υπολογισμούς των Ηνωμένων Εθνών (Οργανισμός Τροφίμων και Γεωργίας) ο αριθμός όσων έχουν επηρεαστεί παγκοσμίως από την πείνα ανέρχεται σε γύρω στα 811 εκατομμύρια άτομα. (The Guardian)Πολιτική και εκλογές Πολιτική της Τυνησίας Ο πρόεδρος της Τυνησίας Καΐς Σαγιέντ ανακοινώνει ότι εφεξής θα κυβερνά με διατάγματα.(AFP μέσω Radio France Internationale) Νόμος και έγκλημα Ισπανική συνταγματική κρίση 2017-18 Ο φυγόδικος Καταλανός πρώην πρόεδρος Κάρλες Πουτζδεμόν συλλαμβάνεται σε αεροδρόμιο στο Αλτζέρο της Σαρδηνίας, από την ιταλική αστυνομία σε συμμόρφωση με την εντολή έρευνας και το ένταλμα σύλληψης που εκδόθηκαν από το Ανώτατο Δικαστήριο της Ισπανίας. Κατηγορείται για ανταρσία για τον ρόλο του στο δημοψήφισμα καταλανικής ανεξαρτησίας 2017 και την επακόλουθη αποτυχημένη κήρυξη ανεξαρτησίας. (Cadena SER) Ένας ένοπλος ανοίγει πυρ σε σούπερ μάρκετ στην Κόλιερβιλ του Τενεσί στις Ηνωμένες Πολιτείες, σκοτώνοντας ένα άτομο και τραυματίζοντας άλλους 12 πριν αυτοκτονήσει. (CNN) Δικαιώματα ΛΟΑΤ στο Μεξικό Ο γάμος ομοφυλοφίλων νομιμοποιείται στην πολιτεία της Σονόρα του Μεξικού. (Reuters) Η Ουκρανία ψηφίζει νόμο που διατάσσει τους ολιγάρχες να παραμείνουν εκτός πολιτικής, μια ημέρα μετά την αποτυχημένη απόπειρα δολοφονίας εναντίον ενός συνεργάτη του προέδρου Βολοντίμιρ Ζελένσκι, κάτι που αξιωματούχοι δήλωσαν ότι θα μπορούσε να ήταν μια απάντηση στη μεταρρύθμιση. (Reuters) 'Οικονομία Η Λαϊκή Τράπεζα της Κίνας αποφαίνεται ότι όλες οι οικονομικές συναλλαγές και δραστηριότηττες με κρυπτονόμισμα είναι παράνομες στη χώρα. (AFP μέσω NDTV)Πολιτική και εκλογές Στο Τσαντ ο ηγέτης της στρατιωτικής χούντας και ντε φάκτο πρόεδρος Μαχαμάτ Ντεμπί διορίζει 93 νέα μέλη της χούντας, η οποία εκτελεί και χρέη μεταβατικού κοινοβουλίου ενόψει μιας προτεινόμενης εκλογής. Ο Ντεμπί αναφέρει ότι το νέο κοινοβούλιο απαρτίζεται από κόμματα τα οποία προηγουμένως εκπροσωπούνταν στο διαλυμένο κοινοβόύλιο, όπως και από μέλη των ενόπλων δυνάμεων. (AFP μέσω TRT World)Επιστήμη και τεχνολογία Σε άρθρο που δημοσιεύεται στην επιθεώρηση Science, ομάδα ερευνητών με έδρα το Πανεπιστήμιο Μπουρνεμάουθ συμπεραίνει ότι ανθρώπινα ίχνη που βρέθηκαν στο Εθνικό Πάρκο Γουάιτ Σαντς στο Νέο Μεξικό των ΗΠΑ χρονολογούνται μεταξύ 21.000 και 23.000 χρόνων πριν, κάτι που υποδηλώνει ότι οι άνθρωποι ζούσαν στην Αμερική 5.000 χρόνια νωρίτερα από ότι πιστευόταν έως τώρα. (NPR) Πόλεμος και επιθέσεις Στη Σομαλία σε βομβιστική επίθεση αυτοκτονίας της οργάνωσης Αλ Σεμπάμπ με παγιδευμένο αυτοκίνητο κοντά στο προεδρικό μέγαρο στη Μογκαντίσου σκοτώνονται 8 άτομα και τραυματίζονται άλλα επτά. (Reuters)Καταστροφές και δυστυχήματα Σε εκτροχιασμό επιβατηγού τρένου της Amtrak κοντά στο Τζόπλιν της αμερικανικής πολιτείας Μοντάνα σκοτώνονται τουλάχιστον 3 άτομα και τουλάχιστον άλλα 50 τραυματίζονται.Πολιτική και εκλογές Ισλανδικές βουλευτικές εκλογές 2021 Οι Ισλανδοί ψηφοφόροι προσέρχονται στις κάλπες για να εκλέξουν τα μέλη του Άλθινγκ, που αποτελεί το αρχαιότερο στον κόσμο κοινοβούλιο σε λειτουργία. (The New York Times) Πέντε Παλαιστίνιοι σκοτώνονται στην Μπιντού της Ιερουσαλήμ και άλλοι δύο σκοτώνονται στην Μπουρκίν στη διάρκεια στρατιωτικής επιδρομής από το Ισραήλ στη διάρκεια της νύχτας. Κατά τη μία επίθεση τραυματίζονται δύο Ισραηλινοί στρατιώτες. (Al Jazeera) (Times of Israel) Ένοπλοι σκοτώνουν 34 άτομα και τραυματίζουν άλλα 7 στο χωριό Μανταμάι στην πολιτεία Καντούνα της Νιγηρίας. (Al Jazeera)Τέχνες και πολιτισμός 74α Βραβεία Τόνυ Το μιούζικαλ Μουλέν Ρουζ! κερδίζει 10 βραβεία Τόνυ στην 74η τελετή απονομής, μεταξύ των οποίων και για το καλύτερο μιούζικαλ. Καλύτερο θεατρικό έργο αναδεικνύεται το The Inheritance του Μάθιου Λόπες. (NPR)Νόμος και έγκλημα Με διαταγή της θρησκευτικής αστυνομίας των Ταλιμπάν οι κουρείς στην επαρχία Χελμάντ του Αφγανιστάν και στην Καμπούλ απαγορεύεται να κόβουν τις γενειάδες των πελατών τους. (BBC)Πολιτική και εκλογές Γερμανικές ομοσπονδιακές εκλογές 2021 Οι Γερμανοί κατευθύνονται στις κάλπες για να εκλέξουν τη νέα Μπούντεσταγκ, καθώς και τον νέο καγκελάριο στη θέση της Άνγκελα Μέρκελ, η οποία αποχωρεί έπειτα από 16 χρόνια στην εξουσία. (Al Jazeera) Οι προβλέψεις δείχνουν ότι η κεντροαριστερά και το Σοσιαλδημοκρατικό Κόμμα της Γερμανίας (SPD) να κερδίζει οριακά την κυβερνητική κεντροδεξιά Χριστιανοδημοκρατική Ένωση Γερμανίας (CDU) στη λαϊκή ψηφοφορία κατά 1,7 ποσοστιαίες μονάδες, με το τελευταία σε πορεία για τη χειρότερη εμφάνισή της από το τέλος του Β ’Παγκοσμίου Πολέμου. Και τα δύο κόμματα διεκδικούν την εντολή για την καγκελαρία. ( Politico.eu ) Οι Πράσινοι και το Ελεύθερο Δημοκρατικό Κόμμα σημείωσαν αρκετά κέρδη για να σχηματίσουν μια πιθανή κυβέρνηση συνασπισμού είτε με το CDU είτε με το SPD. (NPR) Ισλανδικές βουλευτικές εκλογές 2021 Τα τελικά αποτελέσματα των χθεσινών εκλογών στην Ισλανδία δείχνουν ότι ο κυβερνών δεξιός συνασπισμός ενισχύει την πλειοψηφία της παρότι απώλειες υπέστη η πρωθυπουργός Κατρίν Γιακομπσδότιρ. Το Κόμμα Ανεξαρτησίας κέρδισε τις περισσότερες έδρες, με 16.(Reuters) Γύρω στις 2.000 Τυνήσιοι διαδηλώνουν μπροστά από το Εθνικό Θέατρο στην πρωτεύουσα Τύνιδα για να απαιτήσουν την παραίτηση του προέδρου Καΐς Σαγιέντ. (Al Jazeera)Αθλητισμός Παγκόσμιο Πρωτάθλημα Φόρμουλα Ένα 2021 Ο Βρετανός οδηγός αγώνων Λιούις Χάμιλτον γίνεται ο πρώτος που κερδίζει 100 αγώνες στη Φόρμουλα Ένα μετά τη νίκη του στο Γκραν Πρι Ρωσίας με Mercedes. (AFP μέσω Philippine Daily Inquirer ) Επιχειρήσεις και οικονομία Η βρετανική κυβέρνηση θέτει τον στρατό σε κατάσταση αναμονής για να βοηθήσει στην παράδοση καυσίμων σε βενζινάδικα εάν είναι απαραίτητο μετά τον πανικό που επικράτησε στα πρατήρια, εν μέσω φόβων για εξάντληση των αποθεμάτων τους. Η αυξημένη ζήτηση προέκυψε έπειτα από δημοσιεύματα του Τύπου ότι η συνεχιζόμενη έλλειψη οδηγών για διανομή θα μπορούσε να μειώσει τη διαθεσιμότητα καυσίμων. (BBC)Καταστροφές και δυστυχήματα Σεισμός στην Κρήτη το 2021 Σεισμός μεγέθους 5,8 Ρίχτερ πλήττει την Κρήτη, σκοτώνοντας ένα άτομο στο Αρκαλοχώρι Ηρακλείου και τραυματίζοντας άλλα 35 άτομα. (Reuters) Πολιτική και εκλογές Ελβετικά δημοψηφίσματα 2021 Τα επίσημα αποτελέσματα του χθεσινού δημοψηφίσματος δείχνουν ότι η εκστρατεία για το "ναι" κέρδισε και ότι ο γάμος ομοφυλοφίλων θα νομιμοποιηθεί στην Ελβετία. Τα αποτελέσματα δείχνουν 64,1% ναι με 35,9% όχι. (Deutsche Welle) Δημοψήφισμα στον Άγιο Μαρίνο 2021 Στο χθεσινό δημοψήφισμα στον Άγιο Μαρίνο με ποσοστό 77% οι πολίτες ενέκριναν τη νομιμοποίηση των αμβλώσεων έως και τις 12 εβδομάδες κύησης. (Associated Press)Αθλητισμός Η UEFA ανακοινώνει ότι έχει εγκαταλείψει και ακυρώσει τις πειθαρχικές της υποθέσεις εναντίον των συλλόγων Μπαρτσελόνα, Γιουβέντους και Ρεάλ Μαδρίτης για τη δέσμευσή τους στην αμφιλεγόμενη Ευρωπαϊκή Super League, έπειτα από δικαστική απόφαση της Μαδρίτης. Η UEFA αναφέρει επίσης ότι δεν θα ζητήσει την καταβολή των προστίμων για τους υπόλοιπους εννέα ιδρυτικούς συλλόγους. (AFP μέσω "New Straits Times") Ένοπλες συγκρούσεις και επιθέσεις Τουλάχιστον 50 πολίτες σκοτώνονται σε αεροπορική επίθεση της νιγηριανής αεροπορίας σε ψαραγορά στο χωριό Νταμπάν Μασαρά στην πολιτεία Μπόρνο πριν από δύο ημέρες. Ο στρατός επέβαλαν απαγόρευση αλιείας στην περιοχή λόγω ισχυρισμών ότι το ISWAP χρησιμοποίησε τις πωλήσεις από τα ψάρια για τη χρηματοδότηση των δραστηριοτήτων τους. (Reuters)Καταστροφές και δυστυχήματα Η Ισπανία ανακηρύσσει το νησί Λα Πάλμα «ζώνη καταστροφής» καθώς το ηφαίστειο Cumbre Vieja συνεχίζει να εκρήγνυται και να παράγει ροές λάβας. (Reuters) Οι ροές λάβας από το ηφαίστειο έφτασαν στον Ατλαντικό Ωκεανό έπειτα από εννέα ημέρες, προκαλώντας ένα τεράστιο σύννεφο, σύμφωνα με τους κατοίκους της περιοχής. (Reuters) Ένοπλες συγκρούσεις και επιθέσεις Πόλεμος στο Μάλι Πέντε χωροφύλακες του Μάλι σκοτώνονται και άλλοι τέσσερις τραυματίζονται σε ενέδρα από τζιχαντιστές σε κονβόι στην Περιφέρεια Σικάσο.(Reuters)Υγεία και περιβάλλον Πανδημία COVID-19 Τρεις κατοικίδιες γάτες που είχαν βρεθεί προηγουμένως θετικές στην COVID-19 υποβάλλονται σε ευθανασία στην κινεζική πόλη Χαρμπίν εν μέσω φόβων ότι τα κατοικίδια ζώα θα μπορούσαν να μεταδώσουν τον ιό στους ανθρώπους. (Newsweek)Κουλτούρα Το Κεντρικό Στατιστικό Γραφείο του Νεπάλ προσθέτει μια επιλογή τρίτου φύλου στις απογραφές του για πρώτη φορά. (Al Jazeera) Ο αριθμός των νεκρών από τη χθεσινή μάχη μεταξύ αντιπάλων συμμοριών σε φυλακή στο Γκουαγιακίλ του Ισημερινού, αυξάνεται στους 116, καθιστώντας το περιστατικό με τους πιο πολλούς θανάτους σε επεισόδια φυλακών στην ιστορία της χώρας. (BBC)Πολιτική και εκλογές Πολιτική της Ιαπωνίας Το Φιλελεύθερο Δημοκρατικό Κόμμα εκλέγει τον πρώην υπουργό Εξωτερικών Φούμιο Κισίντα ως νέο αρχηγό. Ο Κισίντα αναμένεται να γίνει ο επόμενος πρωθυπουργός της Ιαπωνίας, διαδεχόμενος το Γιοσιχίντε Σούγκα. (Reuters) Πολιτική της Τυνησίας Ο πρόεδρος της Τυνησίας Καΐς Σαγιέντ διορίζει τη Νατζλά Μπουντέν Ρομντάν ως την πρώτη γυναίκα πρωθυπουργό στην Τυνησία και στον αραβικό κόσμο. (CNN) Ένοπλες συγκρούσεις και επιθέσεις Ισραηλινοπαλαιστινιακή σύγκρουση Τρεις Παλαιστίνιοι σκοτώνονται, δύο τραυματίζονται και άλλοι δύο συλλαμβάνονται από Ισραηλινούς στρατιώτες κατά τη διάρκεια ένοπλων συγκρούσεων στη Δυτική Όχθη. (Al Jazeera) Πολιτική και εκλογές Αιθιοπικές γενικές εκλογές 2021 Στην Αιθιοπία οι ψηφοφόροι στην περιοχή της Σομαλίας προσέρχονται στις κάλπες στο πλαίσιο των ευρύτερων γενικών εκλογών που αρχικά διεξήχθησαν στις 21 Ιουνίου αλλά αναβλήθηκαν. Τρία κόμματα της αντιπολίτευσης αποχώρησαν από τις εκλογές εβδομάδες πριν, αφήνοντας το Κόμμα Ευημερίας του Άμπιι Αχμέτ ως το μοναδικό κόμμα που θα συμμετάσχει. (Addis Standard